Oficialusis leidinys L 201 , 26/07/2001 p. 0001 - 0003



Tarybos reglamentas (EB) Nr. 1512/2001 2001 m. liepos 23 d. iš dalies keičiantis Reglamentą (EB) Nr. 1254/1999 dėl bendro galvijienos rinkos organizavimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 36 ir 37 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi: (1) Galvijienos rinka buvo gerokai sutrikdyta, nes vartotojai, susirūpinę dėl naujų galvijų spongiforminės encefalopatijos (BSE) atvejų, nebepasitiki sektoriaus produktais ir atsisakė jų. Paklausa sumažėjo dėl smarkaus vartojimo ir eksporto smukimo, taip pat dėl ūkiuose laikomų padidėjusio galvijų skaičiaus. Tai gerokai kenkia rinkai, ir padėtį sunku kontroliuoti. Todėl reikėtų patvirtinti priemones, kuriomis siekiama sureguliuoti rinką ateityje mažinant gamybą. (2) Tarybos reglamento (EB) Nr. 1254/1999 [4] 4 straipsnyje numatyta speciali priemoka už galvijų patinus yra viena iš pagrindinių galvijienos gamybos priemonių. Priemokai dabar taikoma regionui nustatyta riba. Jeigu gyvulių, atitinkančių specialios priemokos suteikimo reikalavimus, skaičius būtų mažesnis, gamyba būtų mažiau skatinama. Todėl, atsižvelgiant į ankstesniais metais skirtas išmokas, reikėtų tam tikram laikui sumažinti regionams nustatytas ribas. Be to, skatinant gamintojus pakeisti penimus gyvulius jaučiais, kuriuos galima ilgiau laikyti ganyklose, būtų galima leisti antrąją priemokos dalį skirti už jaučius, už kuriuos pirmoji dalis buvo sumokėta kaip už bulius. (3) Dėl leidžiančios nukrypti nuostatos, įgalinančios valstybes nares pakeisti 90 gyvulių vienetų kiekvienam ūkiui ir kiekvienai amžiaus grupei apribojimą arba atsisakyti šio apribojimo, pagal kurį nustatomas specialios priemokos skyrimas, stambiose gamybos įmonėse gali padaugėti priemokos suteikimo reikalavimus atitinkančių gyvulių. Kad būtų mažiau skatinama, reikėtų numatyti griežtą šio gyvulių vienetų apribojimo taikymą, numatant galimybę jį keisti arba jo atsisakyti atsižvelgiant į aplinkosaugos ir užimtumo aspektus pagal kaimo plėtros politiką. (4) Kadangi galvijienos gamyba daugiausia priklauso nuo karvių skaičiaus, mėsos gamybą ateityje galima sumažinti apribojus karvių žindenių skaičių. Norint tai užtikrinti, gamybos mažinimo poveikį, gautą telyčias priskyrus prie gyvulių, atitinkančių reikalavimus priemokai už karvę žindenę skirti, kaip numatyta Reglamento (EB) Nr. 1254/1999 6 straipsnyje, reikėtų sustiprinti ribotam laikui nustačius minimalų telyčių procentą ir padidinus maksimalų tokių gyvulių skaičių. Atsižvelgiant į tai, kad dėl snukio ir nagų ligos bandos yra sumažintos, ši prievolė 2002 m. Jungtinėje Karalystėje nebus taikoma, o 2003 m. ji bus ribota. Be to, reikės atitinkamai sureguliuoti Reglamento (EB) Nr. 1254/1999 10 straipsnyje minimą atskirą nacionalinę ribą telyčių atžvilgiu. Supaprastinant priemonės valdymą nedaug priemokų pageidaujantiems gamintojams ši sąlyga nebus taikoma. Siekiant sumažinti gamybą reikėtų tam tikrą laiką sustabdyti į nacionalinį rezervą grąžintų teisių į priemokas perskirstymą. Kad būtų atsižvelgta į dėl snukio ir nagų ligos Jungtinėje Karalystėje sumažėjusį karvių žindenių skaičių, ši priemonė 2002 m. Jungtinėje Karalystėje turėtų būti netaikoma. (5) Gyvulių, atitinkančių reikalavimus specialiai priemokai ir priemokai už karvę žindenę skirti, skaičius šiuo metu ribojamas laikantis gyvulių tankumo, kuris turi būti du gyvulių vienetai (GV) viename hektare, reikalavimų taikymo pagal Reglamento (EB) Nr. 1254/1999 12 straipsnį. Siekiant sumažinti šioms priemokoms skirti tinkamų gyvulių skaičių, intensyvios gyvulininkystės ūkiuose gyvulių tankumą reikėtų palaipsniui sumažinti – 2002 m. iki 1,9 GV ir 2003 m. iki 1,8 GV. (6) Tvarkant dabartinę produkciją, kuri kaupiasi dėl suvartojimo nuosmukio, kiekiai, kuriuos reikia supirkti, tikriausiai viršys Reglamento (EB) Nr. 1254/1999 47 straipsnio 2 dalyje nustatytą ribą. Tą ribą 2001 m. reikėtų pakeisti didesne riba, kad būtų išvengta "apsaugos tinklo" sistemos naudojimo, kaip numatyta to Reglamento 47 straipsnio 5 dalyje. (7) Šiame reglamente numatytos priemonės taikomos dabartinei padėčiai rinkoje. Ateityje gali prireikti kitų priemonių – tai priklausys nuo to, kaip keisis padėtis, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1254/1999 iš dalies keičiamas taip: 1. 4 straipsnio 2 dalis papildoma tokia pastraipa: "Tačiau 2001 m. b punkto antroje įtraukoje minima antroji išmoka gali būti taip pat skirta už galvijus, už kuriuos a punkte paminėta pirmoji išmoka jau buvo išmokėta."; 2. 4 straipsnio 4 dalis papildoma tokia pastraipa: Belgija | 228787 | Danija | 221688 | Vokietija | 1536113 | Graikija | 141606 | Ispanija | 643525 | Prancūzija | 1734779 | Airija | 1028153 | Italija | 478997 | Liuksemburgas | 18922 | Nyderlandai | 126346 | Austrija | 338720 | Portugalija | 160720 | Suomija | 200000 | Švedija | 233481 | Jungtinė Karalystė | 1361978 | Šiuo laikotarpiu I priedo išnašos tebegalioja. Tačiau šiuo laikotarpiu paskutinėje išnašoje didžiausia riba Jungtinei Karalystei yra 1461978."; 3. 4 straipsnio 5 dalies pirmoji įtrauka pakeičiama taip: "— remdamosi objektyviais kriterijais, kurie yra kaimo plėtros politikos dalis, ir tik jei jais atsižvelgiama į aplinkosaugos ir užimtumo aspektus, pakeičia 90 gyvulių vienetų kiekvienam ūkiui ir kiekvienai amžiaus grupei apribojimą arba atsisako šio apribojimo,"; 4. 4 straipsnio 7 dalies b punktas papildomas tokiu sakiniu: "Tačiau už 2 dalies antrojoje pastraipoje minimus galvijus priemokos dydis yra 98 eurai."; 5. 6 straipsnio 2 dalies pirmojoje pastraipoje skaičiai "80 %" ir "20 %" atitinkamai pakeičiami skaičiais "60 %" ir "40 %"; 6. 6 straipsnio 2 dalis papildoma tokiomis antrąja, trečiąja ir ketvirtąja pastraipomis: "Tačiau 2002 ir 2003 m. laikomų telyčių skaičius yra ne mažiau kaip 15 % viso gyvulių, už kuriuos reikalaujama priemokos, skaičiaus. Jungtinėje Karalystėje prievolė laikyti minimalų telyčių skaičių 2002 m. netaikoma, o 2003 m. ribojamas iki 5 %. Gamintojui, pageidaujančiam gauti priemoką už mažiau kaip 14 karvių žindenių, netaikoma minimalaus telyčių skaičiaus sąlyga."; 7. 9 straipsnio 3 dalis papildoma tokia pastraipa: "Tačiau 2002 ir 2003 m., laikantis 4 dalies antrosios įtraukos, į nacionalinį rezervą grąžintos teisės neperskirstomos iki 2003 m. gruodžio 31 d. Jungtinei Karalystei ši taisyklė taikoma tik 2003 m."; 8. 10 straipsnio 1 dalis papildoma tokiomis trečiąja, ketvirtąja ir penktąja pastraipomis: "Tačiau 2002 ir 2003 m. tokia atskira nacionalinė riba yra ne mažiau kaip 10 % ir neviršija 40 % šio reglamento II priede nustatytos konkrečios valstybės narės nacionalinės ribos. Jeigu 2002 ir 2003 m. valstybės narės nusprendžia pasinaudoti pirmojoje pastraipoje numatyta galimybe, priemoka už karvę žindenę suteikiama bet kuriam gamintojui, kurio laikomų telyčių yra ne mažiau kaip 5 % ir ne daugiau kaip 20 % visų gyvulių, už kuriuos prašoma priemokos. Gamintojui, pageidaujančiam gauti priemoką už mažiau kaip 14 karvių žindenių, netaikoma minimalaus telyčių skaičiaus sąlyga."; 9. 12 straipsnio 1 dalies pirmasis sakinys pakeičiamas taip: "Bendras gyvulių, atitrinkančių reikalavimus specialiai priemokai ir priemokai už karvę žindenę skirti, skaičius ribojamas taikant gyvulių tankumo ūkyje reikalavimą, kuris yra du gyvulių vienetai (GV) viename hektare per kalendorinius metus. Nuo 2002 m. sausio 1 d. gyvulių tankumas yra 1,9 GV, o nuo 2003 m. sausio 1 d. – 1,8 GV."; 10. 47 straipsnio 2 dalies antroji pastraipa pakeičiama ir išdėstoma taip: "Taip supirkti galima ne daugiau kaip 350000 tonų per metus visoje Bendrijoje. Tačiau 2001 m. supirkti leidžiama ne daugiau kaip 500000 tonų." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 2002 m. sausio 1 d. Tačiau 1 straipsnio 1, 4 ir 10 dalys taikomos nuo šio reglamento įsigaliojimo dienos. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. liepos 23 d. Tarybos vardu Pirmininkas A. Neyts-Uyttebroeck [1] 2001 m. vasario 6 d. pasiūlymas (dar nepaskelbtas Oficialiajame leidinyje). [2] 2001 m. gegužės 16 d. pareikšta nuomonė (dar nepaskelbta Oficialiajame leidinyje). [3] 2001 m. balandžio 25 d. pareikšta nuomonė (dar nepaskelbta Oficialiajame leidinyje). [4] OL L 160, 1999 6 26, p. 21. --------------------------------------------------